**DĖL PANEVĖŽIO RAJONO SAVIVALDYBĖS BENDROJO UGDYMO MOKYKLŲ MOKINIŲ PRIĖMIMO LAIKO NUSTATYMO, MOKINIŲ IR KLASIŲ PAGAL VYKDOMAS BENDROJO UGDYMO PROGRAMAS SKAIČIAUS, PRIEŠMOKYKLINIO UGDYMO GRUPIŲ IR VAIKŲ SKAIČIAUS 2018–2019 M. M. PATVIRTINIMO**

2018 m. kovo 29 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo, patvirtinto Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019 „Dėl Priėmimo į valstybinę ir savivaldybės bendrojo lavinimo, profesinio mokymo įstaigą bendrųjų kriterijų sąrašo patvirtinimo“, 3 punktu, atsižvelgdama į mokyklų raštus, Savivaldybės taryba n u s p r e n d ž i a:

1. Nustatyti Panevėžio rajono bendrojo ugdymo mokyklų mokinių priėmimo laiką – nuo sausio 2 d. iki rugpjūčio 31 d., esant laisvų vietų priimti visus mokslo metus.

2. Patvirtinti Panevėžio rajono savivaldybės bendrojo ugdymo mokyklų mokinių ir klasių pagal vykdomas bendrojo ugdymo programas skaičių, priešmokyklinio ugdymo grupių ir vaikų skaičių
2018–2019 m. m. (pridedama).

Birutė Goberienė

2018-03-15

PATVIRTINTA

Panevėžio rajono savivaldybės tarybos

2018 m. kovo 29 d. sprendimu Nr. T-

**PANEVĖŽIO RAJONO BENDROJO UGDYMO MOKYKLŲ MOKINIŲ IR KLASIŲ PAGAL VYKDOMAS BENDROJO UGDYMO PROGRAMAS SKAIČIUS, PRIEŠMOKYKLINIO UGDYMO GRUPIŲ IR VAIKŲ SKAIČIUS 2018–2019 M. M.**

|  |  |  |  |  |  |
| --- | --- | --- | --- | --- | --- |
| Mokykla | Pradinio ugdymo programa | Pagrindinio ugdymo programa | Vidurinio ugdymo programa | Mokinių ir klasių sk. iš viso | Priešmokyklinis ugdymas |
| 1 kl. | 2 kl. | 3 kl. | 4 kl. | 5 kl. | 6 kl. | 7 kl. | 8 kl. | I (9) kl. | II (10) kl. | III (11) kl. | IV (12) kl. | Grupių sk. | Vaikų sk. |
| Krekenavos Mykolo Antanaičio gimnazija | Mokinių sk. | 19 | 21 | 21 | 29 | 24 | 24 | 25 | 26 | 26 | 32 | 26 | 22 | 295 |  |  |
| Klasių sk. | 1 | 1 | 1 | 2 | 1 | 1 | 1 | 1 | 1 | 2 | 1 | 1 | 14 |  |  |
| Raguvos gimnazija  | Mokinių sk. | 15 | 10 | 20 | 15 | 13 | 16 | 21 | 12 | 18 | 16 | 20 | 23 | 199 |  |  |
| Klasių sk. | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 12 |  |  |
| Ramygalos gimnazija  | Mokinių sk. | 21 | 23 | 31 | 30 | 36 | 33 | 33 | 34 | 37 | 31 | 29 | 26 | 364 |  |  |
| Klasių sk. | 1 | 1 | 2 | 2 | 2 | 2 | 2 | 2 | 2 | 2 | 1 | 1 | 20 |  |  |
| Velžio gimnazija | Mokinių sk. | 48 | 45 | 49 | 37 | 52 | 54 | 46 | 47 | 40 | 42 | 38 | 53 | 552 |  |  |
| Klasių sk. | 2 | 2 | 2 | 2 | 2 | 2 | 2 | 2 | 2 | 2 | 2 | 2 | 24 |  |  |
| Paįstrio Juozo Zikaro gimnazija | Mokinių sk. | 17 | 25 | 18 | 20 | 27 | 23 | 25 | 29 | 26 | 26 | 20 | 21 | 261 | 1 | 12 |
| Klasių sk. | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 12 |  |  |
| Paįstrio Juozo Zikaro gimnazijos Skaistgirių skyrius | Mokinių sk. | 4 | 0 | 2 | 6 |  |  |  |  |  |  |  |  | 12 | 1 | 3\* |
| Klasių sk. |  | 1 |  |  |  |  |  |  |  |  | 1 |  |  |
| Naujamiesčio gimnazija | Mokinių sk. | 18 | 17 | 15 | 17 | 12 | 17 | 13 | 14 | 24 | 14 | 13 | 11 | 185 |  |  |
| Klasių sk. | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 12 |  |  |
| Smilgių gimnazija | Mokinių sk. | 15 | 23 | 22 | 11 | 23 | 25 | 11 | 28 | 20 | 24 | 18 | 10 | 230 | 1 | 15 |
| Klasių sk. | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 12 |  |  |  |
| Berčiūnų pagrindinė mokykla | Mokinių sk. | 4 | 5 | 6 | 6 | 7 | 7 | 8 | 7 | 7 | 7 |  |  | 64 | 1 | 4\* |
| Klasių sk. | 0,5 | 0,5 | 0,5 | 0,5 | 0,5 | 0,5 | 0,5 | 0,5 | 1 | 1 |  |  | 6 |  |  |
| Miežiškių pagrindinė mokykla | Mokinių sk. | 6 | 8 | 9 | 9 | 4 | 8 | 7 | 15 | 9 | 10 |  |  | 85 | 2 | 10\* |
| Klasių sk. | 0,5 | 0,5 | 0,5 | 0,5 | 0,5 | 0,5 | 1 | 1 | 1 | 1 |  |  | 7 |  |  |
| Karsakiškio Strazdelio pagrindinė mokykla | Mokinių sk. | 7 | 7 | 11 | 9 | 5 | 6 | 3 | 7 | 4 | 4 |  |  | 63 | 1 | 7\* |
| Klasių sk. | 0,5 | 0,5 | 0,5 | 0,5 | 0,5 | 0,5 | 0,5 | 0,5 | 1 | 1 |  |  | 6 |  |  |
| Linkaučių pagrindinė mokykla | Mokinių sk. | 4 | 2 | 4 | 7 | 3 | 5 | 3 | 8 | 8 | 6 |  |  | 50 | 1 | 2\* |
| Klasių sk. | 0,5 | 0,5 | 0,5 | 0,5 | 0,5 | 0,5 | 0,5 | 0,5 | 1 | 1 |  |  | 6 |  |  |
| Paliūniškio pagrindinė mokykla | Mokinių sk. | 7 | 11 | 9 | 10 | 11 | 11 | 13 | 13 | 9 | 14 |  |  | 108 | 1 | 6\* |
| Klasių sk. | 0,5 | 0,5 | 1 | 1 | 1 | 1 | 1 | 1 | 1 | 1 |  |  | 9 |  |  |
| Vadoklių pagrindinė mokykla | Mokinių sk. | 8 | 4 | 8 | 9 | 10 | 12 | 11 | 11 | 7 | 15 |  |  | 95 | 1 | 8\* |
| Klasių sk. | 0,5 | 0,5 | 0,5 | 0,5 | 1 | 1 | 1 | 1 | 1 | 1 |  |  | 8 |  |  |  |  |  |
| Upytės Antano Belazaro pagrindinė mokykla | Mokinių sk. | 3 | 10 | 4 | 6 | 11 | 8 | 10 | 13 | 5 | 6 |  |  | 76 | 1 | 12\* |
| Klasių sk. | 0,5 | 1 | 0,5 | 1 | 1 | 0,5 | 0,5 | 1 | 1 | 1 |  |  | 8 |  |  |
| Žibartonių pagrindinė mokykla | Mokinių sk. | 3 | 4 | 9 | 6 | 8 | 5 | 9 | 7 | 8 | 7 |  |  | 66 | 1 | 9\* |
| Klasių sk. | 0,5 | 0,5 | 0,5 | 0,5 | 0,5 | 0,5 | 0,5 | 0,5 | 1 | 1 |  |  | 6 |  |  |
| Dembavos progimnazija | Mokinių sk. | 15 | 18 | 21 | 14 | 9 | 15 | 15 | 13 | - | - |  |  | 120 |  |  |
| Klasių sk. | 1 | 1 | 1 | 1 | 1 | 1 | 1 | 1 |  |  |  |  | 8 |  |  |
| Bernatonių mokykla-darželis | Mokinių sk. | 5 | 3 | 4 | 4 |  |  |  |  |  |  |  |  | 16 | 1 | 6\* |
| Klasių sk. | 0,5 | 0,5 | 0,5 | 0,5 |  |  |  |  |  |  |  |  | 2 |  |  |
| Pažagienių mokykla-darželis | Mokinių sk. | 12 | 14 | 15 | 13 |  |  |  |  |  |  |  |  | 54 | 1 | 10\* |
| Klasių sk. | 1 | 1 | 1 | 1 |  |  |  |  |  |  |  |  | 4 |  |  |
| Piniavos mokykla-darželis | Mokinių sk. | 12 | 24 | 17 | 19 |  |  |  |  |  |  |  |  | 72 | 1 | 20 |
| Klasių sk. | 1 | 1 | 1 | 1 |  |  |  |  |  |  |  |  | 4 |  |  |
| Krekenavos lopšelis-darželis „Sigutė“  |  |  |  |  |  |  |  |  |  |  |  |  |  |  | 1 | 15 |
| Dembavos lopšelis-darželis „Smalsutis“  |  |  |  |  |  |  |  |  |  |  |  |  |  |  | 1 | 17 |
| Ramygalos lopšelis-darželis „Gandriukas“  |  |  |  |  |  |  |  |  |  |  |  |  |  |  | 1 | 22 |
| Raguvos lopšelis-darželis „Skruzdėliukas“ |  |  |  |  |  |  |  |  |  |  |  |  |  |  | 1 | 7\* |
| Naujamiesčio lopšelis-darželis „Bitutė“  |  |  |  |  |  |  |  |  |  |  |  |  |  |  | 1 | 16\* |
| Velžio lopšelis-darželis |  |  |  |  |  |  |  |  |  |  |  |  |  |  | 2 | 23\* |
| Velžio lopšelio-darželio Liūdynės skyrius |  |  |  |  |  |  |  |  |  |  |  |  |  |  | 1 | 3\* |
| Mokiniai pagal klases |  | 243 | 274 | 296 | 277 | 255 | 269 | 253 | 284 | 248 | 254 | 164 | 166 | 2 983 |  |  |
| Iš viso mokinių |  | 1 090 | 1 563 | 330 | 2 983 |  |  |  |  |  |
| Iš viso klasių  |  | 68 | 97 | 17 | 182 | 23 | 227 |

\* Jungtinėje grupėje pagal priešmokyklinio ugdymo programą ugdomų vaikų skaičius.

**PANEVĖŽIO RAJONO SAVIVALDYBĖS ADMINISTRACIJOS**

**ŠVIETIMO, KULTŪROS IR SPORTO SKYRIUS**

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL PANEVĖŽIO RAJONO SAVIVALDYBĖS BENDROJO UGDYMO MOKYKLŲ MOKINIŲ PRIĖMIMO LAIKO NUSTATYMO, MOKINIŲ IR KLASIŲ PAGAL VYKDOMAS BENDROJO UGDYMO PROGRAMAS SKAIČIAUS, PRIEŠMOKYKLINIO UGDYMO GRUPIŲ IR VAIKŲ SKAIČIAUS 2018–2019 M. M. PATVIRTINIMO“ PROJEKTO**

2018-03-15

Panevėžys

**Projekto rengimą paskatinusios priežastys**

Vadovaudamasi Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašu, patvirtintu Lietuvos Respublikos švietimo ir mokslo ministro 2004 m. birželio 25 d. įsakymu Nr. V-1019, Savivaldybės taryba iki kovo 31 d. nustato, o iki rugsėjo 1 d. patikslina bendrojo ugdymo mokyklų mokinių priėmimo laiką, mokinių ir klasių pagal vykdomas bendrojo ugdymo programas skaičių, priešmokyklinio ugdymo grupių ir vaikų skaičių kitais mokslo metais.

**Sprendimo projekto esmė ir tikslas**

Iki kovo 31 d. nustatyti bendrojo ugdymo mokyklų mokinių priėmimo laiką, mokinių ir klasių pagal vykdomas bendrojo ugdymo programas skaičių, priešmokyklinio ugdymo grupių ir vaikų skaičių 2018–2019 m. m.

Mokyklose, sudarant klases, užtikrinamas bendrųjų ugdymo programų ir bendrųjų ugdymo planų įgyvendinimas. Mokyklose klasės sudaromos vadovaujantis Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768.

Vykdant pradinio ugdymo programą didžiausias mokinių skaičius klasėje 24. Didžiausias mokinių skaičius jungtinėje klasėje, sujungus tris klases, – 15 mokinių, didžiausias mokinių skaičius jungtinėje klasėje, sujungus dvi klases, – 18 mokinių.

Vykdant pagrindinio ugdymo programos pirmąją dalį didžiausias mokinių skaičius klasėje 30. Didžiausias mokinių skaičius jungtinėje klasėje, sujungus dvi klases, – 18 mokinių. Jungiamos gretimos klasės: penktoji su šeštąja, šeštoji su septintąja, septintoji su aštuntąja.

Vykdant pagrindinio ugdymo programos antrąją dalį bei vidurinio ugdymo programą didžiausias mokinių skaičius klasėje 30. Vienuoliktosios klasės sudaromos, kai jose yra ne mažiau kaip 15 mokinių. Vienas mokinys, dėl įgytų ar įgimtų sutrikimų turintis didelių arba labai didelių specialiųjų ugdymosi poreikių, besimokantis bendrojo ugdymo klasėje, prilyginamas dviem tos klasės mokiniams. Atitinkamai gali būti mažinamas didžiausias nustatytas mokinių skaičius klasėje. Bendrojo ugdymo klasėje, jungtinėje klasėje gali būti ne daugiau kaip 3 mokiniai, dėl įgimtų ar įgytų sutrikimų turintys didelių ar labai didelių specialiųjų ugdymosi poreikių.

**Kokių pozityvių rezultatų laukiama**

Planuojama, kad nuo 2018 m. rugsėjo 1 d. švietimo įstaigose mokysis 2 982 mokiniai (71 mažiau nei pernai), ugdysis 224 priešmokyklinio amžiaus vaikai (14 mažiau nei pernai). Pradinio ugdymo programos mokysis 1 089 mokiniai, pagrindinio – 1 563, vidurinio ugdymo – 330 mokinių. Bus sudarytos 182 klasės (8 klasėmis mažiau nei pernai) ir 23 priešmokyklinio ugdymo grupės (kaip ir pernai). 2018 m. rugsėjo 1 d. į bendrojo ugdymo mokyklas ateis 243 pirmaklasiai (23 mažiau nei pernai). Dvyliktose klasėse mokysis 166 abiturientai (7 mažiau nei pernai). Vienuoliktosios klasės (iš viso 164 mokiniai, 11 mažiau nei pernai) sudaromos visose gimnazijose.

2017 m. rugsėjo 1 d. švietimo įstaigose mokėsi 3 053 mokiniai, buvo ugdomi 238 priešmokyklinio amžiaus vaikai. Pagal pradinio ugdymo programą mokėsi 1 096 mokiniai, pagal pagrindinio ugdymo programą – 1 609, pagal vidurinio ugdymo programą – 348 mokiniai. Buvo sudaryta 190 klasių ir 23 priešmokyklinio ugdymo grupės.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta**

Planuojama, kad 2018 m. rugsėjo 1 d. bendrojo ugdymo mokyklose dalis klasių bus neužpildytos pagal Mokinio krepšelio lėšų apskaičiavimo ir paskirstymo metodiką, tačiau tai nesutampa su mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768, kuriose nurodomas leistinas maksimalus mokinių skaičius. Esant didesniam mokinių skaičiui klasė dalijama į dvi ar tris klases, bet tuomet dažniausiai jos būna nebeužpildytos. Planuojama 28 jungtinės klasės (2 mažiau nei pernai), iš jų po
2 klases – 27-ios ir po 3 klases – viena. Jungtinėse klasėse yra sudėtingesnis ugdymo procesas, bet vaikams lieka galimybė mokytis arčiau namų. Nesujungus klasių, padidėtų vieno vaiko išlaikymo kaštai, būtų daugiau tuščių mokymosi vietų ir nebepakaktų Mokinio krepšelio lėšų. Jungtinių klasių negalima sudaryti progimnazijoje.

**Kokius galiojančius teisės aktus būtina pakeisti ar panaikinti, priėmus teikiamą projektą**

Jokių teisės aktų keisti nereikės.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti**

Lėšos mokinių mokymo reikmėms skiriamos iš Mokinio krepšelio. 2018 m. Mokinio krepšeliui finansuoti numatyta 6 312 500 eurų. Nuo
2018 m. rugsėjo 1 d. lėšos bus perskaičiuojamos bei paskirstomos mokykloms pagal patikslintą 2018–2019 m. m. pradžios mokinių skaičių, vadovaujantis Panevėžio rajono savivaldybės tarybos 2014 m. vasario 20 d. sprendimu Nr. T-22 „Dėl Panevėžio rajono savivaldybės mokinio krepšelio lėšų paskirstymo ir naudojimo tvarkos patvirtinimo“.

Vyriausioji specialistė kalbos tvarkytoja Birutė Goberienė